கேள்வி: மிர்மெகோபாகி - முதுகெலும்பிலிகள் என்பது என்ன?
பதில்: பொதுவாக, எறும்புகள் ஆபத்தானவை, சிறியவை, மற்றும் வெறுக்கத்தக்க மற்றும் தீங்கு விளைவிக்கும் வேதிச் சேர்மங்களைக் கொண்டவை என்பதால் அவை பிற முதுகெலும்பிகளை உணவாக உட்கொள்ளப்படுவதில்லை. இதனால் பல்வேறு எறும்பை ஒத்த உயிரிகள் எறும்பைப் போன்று ஒப்புமைப் போலி செய்கின்றன. இது முதுகெலும்பில்லாத உயிரிகளிடையே பாதுகாப்புக்கான ஒரு பொதுவான உத்தி. இருப்பினும், எறும்புகளின் எண்ணிக்கை ஏராளமாக உள்ளது. எனவே பல முதுகெலும்பற்ற உயிரிகள் எறும்புகளை உணவாக உட்கொள்கின்றன. எறும்புகளை உணவாக உண்ணும் விலங்குகளில் முக்கியமானவை குதிக்கும் சிலந்தி, மற்றும் ஓகோபிலிடே குடும்பச் சிலந்திகளாகும். சில சிலந்திகள், எறும்பு போன்று தோற்றமளிப்பதால் பேட்ஃசின் போலியொப்புரு தோற்றமளித்து வேட்டையாடுபவர்களிடமிருந்து பாதுகாப்பையும், ஏராளமான உணவையும் பெறுகின்றன. ரெட்டுவிடே குடும்பத்தினைச் சார்ந்த ஹெட்டிராப்பிடிரா துணை வரிசையினைச் சார்ந்த ஹெமிப்பிடிரான் சிற்றினங்கள் பெரும்பாலும் எறும்புகளை உண்ணுகின்றன. இவற்றில் முக்கியமானவை ''பாரெடோக்ளா'' மற்றும் ''அக்கேந்தோசுபிசு.'' எறும்புகளை உணவாக உண்ணும் பூச்சிகளில் சில தரையில் ஊர்ந்து செல்லும் போது எதிர்கொள்ளும் சிறிய பூச்சிகளை உண்ணுபவைகளாக உள்ளன. இவற்றின் உணவில் பெரும்பங்காக எறும்புகள் உள்ளன. இவை சந்தர்ப்பவாத கொன்றுண்ணிகளாகும். குவி பரிணாமத்திற்கு குறிப்பிடத்தக்க உதாரணங்களாக கீழ்க்கண்ட சில இனங்கள் உள்ளன. நியுரோப்பிடிரன் வரிசையில் உள்ள குழிநரி குடும்பத்தினைச் சார்ந்த எறும்பு சிங்கங் எனப்படும் மிர்மெலோன் பேரின எறும்புகள், இருசிறகிப் பூச்சிகள் குடும்பத்தினைச் சார்ந்த வெர்மிலெனிடேவில் லேம்புரோமையா மற்றும் வெர்மிலியோ பேரினத்தினைச் சார்ந்தவை. புழு சிங்கங்கள் எனப்படும் இத்தகைய இனங்கள் கூர்மையான குழி பொறிகளை மணல் அல்லது தூசியினைப் பயன்படுத்திக் கட்டுகின்றன. அடிப்பகுதியில் காத்திருக்கும் இந்தப் பூச்சிகள் குழிக்குள் விழும் இரையை உண்ணுகின்றன.|access-date=24 May 2013|year=2000|publisher=Harvard University Press|isbn=978-0-674-00089-6|pages=172–}} மிர்மெகோபாகி முறை உணவூட்டத்தில் முதிர்ந்த எறும்புகளைச் சாப்பிடுவதை விட இளம் எறும்புகளை உண்ணுபதையே விருப்பமாக உள்ளது. நீலன் பட்டாம்பூச்சி குடும்ப வளர்நிலை இளம் உயிரியான கம்பளிப்பூச்சிகள் எறும்புகளின் குறிப்பிட்ட சிற்றின எறும்புகளின் முட்டை மற்றும் இளம் உயிரிகளை விரும்பிச் சாப்பிடுகின்றன.}} சிர்பிடே குடும்ப ''மைக்ரோடான்'' பேரினம் ஈக்களின் இளம் உயிரிகள் எறும்புகளின் புற்றுகளின் அருகே தன் இளம் பருவத்தினைச் செலவிட்டு எறும்புகளின் இளம் உயிரிகளை உண்ணுகின்றன. சில வண்டுகள் குறிப்பிட்ட வகை எறும்புகளின் குஞ்சுகளை உணவாக உண்பதில் நிபுணத்துவம் பெற்றவையாக உள்ளன. உதாரணமாக பிரெஞ்சு கயானா சார்ந்த கரும்புள்ளிச் செவ்வண்டினம் ''டையோமசு தோராசிகசு'' இளம் உயிரிகள் ''வாசுமேனியா அரோபங்டேட்டாவினை'' உண்ணுகின்றன. எறும்புகள் மீது ஆதிக்கம் செலுத்தும் விலங்குகளில் ஒன்று பிற எறும்பு வகையான படை எறும்பு மற்றும் இவற்றின் நெருங்கிய இனங்களாகும். ஊசெரியா பைரோய் மற்றும் புதிய உலக இராணுவ எறும்பு நோமாமிர்மெக்சு ''எசென்பெகி,'' பிரத்தியேக எறும்புகள் உண்ணிகளாகும். இவை பிற எறும்புகளை மட்டுமே உண்ணுகின்றன. பிற எறும்புகளான எசிடான் புருச்செல்லி தான் செல்லும் வழியில் வரும் கணுக்காலிகளை உண்ணும்; அவற்றில் எறும்புகளும் அடங்கும். எறும்புகளின் அளவு அதிகமாகவோ அல்லது குறைவாகவோ உணவில் காணப்படும். முதிர்ந்த எறும்புகளை விடக் கூட்டுப்புழு மற்றும் இளம் உயிரிகள் மிகுந்த ஊட்டச்சத்து மிக்கவை என்பதால் அதிக அளவில் வேட்டையாடப்படுகின்றன.